A NETFLIX SAJÁT GYÁRTÁSÚ SOROZATA
A NAP HÍREI
Hollywood, Kalifornia. Tinseltown virágzik.
A háború alatt Los Angeles a hadiipar egyik központja lett,
ahol mindenféle repülőgépet és lőszert gyártottak
a tengerentúlon harcoló katonáinknak.
A háborúnak vége.
Sok csillagszemű álmodozó vágya, hogy befusson a mozgófilmekben.
Sáskahadként nyüzsögnek a stúdiók kapui előtt,
mind azt reméli, hogy kap egy mellékszerepet,
és ő lesz a következő Paul Muni vagy Hedy Lamarr.
A stúdiórendszer az úr,
és aki megfelelően manőverez, házat vehet Beverly Hillsben,
a saját medencéjében fröcskölhet és meghívót kap a bennfentes estélyekre.
Sőt, akár a halhatatlanok közé kerülhet a Chinese Theatre előtt.
A becsvágyókat gazdag jutalom várja itt,
a gyönyörű dél-kaliforniai napsütésben.
Elnézést! Bocsánat!
Elnézést!
Elnézést, bocsánat!
Elnézést, szabad? Bocsánat!
- Hahó, Lou! - Hé, Jackie! Gyere ide, kölyök!
- Mikor értél ide? - Úgy egy órája.
- Ki korán kel, tudod. - Ja.
Még a John Farrow film forog Alan Laddel és Donna Reeddel.
- „Forog”? - Forog.
Ez a „filmezés” hollywoodosan. Tanuld meg a zsargont!
Billy Wilder a rezsiszőr egy Ferenc Józsefről...
- A mi? - Rendező.
Bing Crosby, Joan Fontaine, kasszát fog robbantani.
Szerinte a nagy bálteremben kezdjük a napot.
Rengeteg statisztával. Ott állnak a bóléstálnál,
járkálnak a folyosón, amikor belépnek a nagy ajtón.
Úgy érzem, van esélyem.
És western vagy háborús film? Ilyesmi?
Olyat nem készítenek?
A filmeket nem „készítik”, Jack. Hanem „gyártják”.
Tényleg tudnod kell ezeket, ha be akarsz futni.
Itt van! A vén gorgó, személyesen.
Figyelem! Csak egyszer mondom el!
Első szabály: ne nézzenek a kamerába!
Második szabály: ne szóljanak a rendezőhöz!
Sőt, az a legjobb, ha egyáltalán meg sem szólalnak.
Harmadik szabály: ha a stúdióban ételt látnak egy tálcán, ne egyék meg!
Nem a maguké, hanem a színészeké és a stábé.
Ha a díszletben látnak ételt, ne egyék meg! Az csak kellék.
No, akkor ez letudva.
Ma egy háborús jelenetet forgatunk.
- Forgatnak. - Heten túlélik, mikor lezuhan a repülő,
egy rakás utas kapálózik a vízben, aztán meghalnak, értik?
Lássuk. Maga,
- maga... - Köszönöm!
Maga, maga és maga...
maga...
és...
maga.
Rendben, köszönöm szépen! Mára ennyi. Viszlát holnap!
Elnézést, Ms. Roswell! Bocsásson meg! Jack Castello vagyok.
Remek lennék a háborús moziban.
A fuldokló jelenetben. Tudja, Anziónál harcoltam.
- Gyakorlat? - Volt. Fort Benning, Georgia.
Úgy értem, színészi.
- Az van? - Hát, nincs.
Jóképű fiú, azt hiszi, csak megjelenik, és hopp,
egyből filmsztár lesz, mi? Mese habbal.
Szép arc, semmi képzettség.
Tizenkettő egy tucat, fiam.
Figyelj, itt nagyon nehéz betörni.
Ne lógasd az orrod!
Hagyd.
Már rendezték.
- Mit akar? - Nem tudom. Biztos szomjasnak tűntél.
Tehát 20 000 dollár hitelre volna szükségük?
Igen. Csak egy szerény otthonra való kell.
Pompás, nézzük meg a kérelmüket!
Látom, Mr. Castello veterán. Köszönjük, hogy védte a hazát.
Ön pedig, Mrs. Castello, pincérnő.
Igen, és dolgozom, amíg meg nem érkezik a baba.
Várandós?
Gratulálok!
És Mr. Castello,
azt írja, hogy filmszínész. Ismerhetem valamelyik filmből?
Nem hinném.
Nálam ez nem a hírnévről szól, hanem a mesterségről.
Arról, hogy mindennap dolgozni kell.
- És egy statiszta számára... - Elnézést, mi?
Ó, statiszta. Statiszta.
- „Tömeges”. - „Háttérszereplő”.
Ez a helyes kifejezés.
Sok szempontból valóságosabbá tesszük a jelenetet,
mint a főszereplők.
De nem látok jövedelmet.
Mert jelenleg nincs, de...
Nézze! Holnap válogatás lesz,
és ha kiválasztanak, tíz dollárt zsebelek be!
Értem.
Sajnos, Mr. és Mrs. Castello,
nem tudnánk olyan összegű hitelt nyújtani, amit kérnek,
a jelenlegi jövedelmük alapján.
Köszönjük az idejét, uram.
Vacak egy nap, mi?
Pultos, még kettőt!
- Miért fizeti ki? - Hálából. Hogy védted a hazát.
Katona voltál. Hol harcoltál?
- Anziónál. - Anzio!
Az kemény volt.
Ernie.
- Jack. - Örvendek.
Harcolni akartam. Be akartam vonulni, de nem engedték.
Azt mondták, túl nagy a farkam.
Engem is meglepett. Tényleg nagy.
Harminc centi, tokkal-vonóval, és nem is plöttyedt.
Kemény, mint egy kibaszott szikla.
Ez most komoly? Miről beszél?
- Nagy farkam van. - Nem...
Hallottam. De vajon miért?
Miért beszél egy vadidegennek arról, mekkora a farka?
- Mert megkérdezted. - Tényleg? Nem szokásom.
Na jó. Észreveszem, ha valakire rájár a rúd.
Velem is ugyanez volt.
Aggódtam a család miatt. A gyerekek felnőttek.
Szegény nejem meghalt.
Jó asszony volt.
Én is átéltem, amit te. Nem tudtam, mihez is kezdjek.
- Mit akar tőlem? - Van egy benzinkutam.
Virágzik az üzlet!
Jól jönne egy ilyen jóképű fiú kutasnak.
Az meg minek legyen jóképű?
Az én benzinkutam jóképű kútkezelőkre szakosodott.
Ez az én piacom, ezért megy az üzlet. Ez itt Hollywood, kölyök!
Ez kell a népnek.
Ezért hagyták ott a tanyát, ahol felnőttek.
Nem akarják, hogy a kocsit
egy izzadságszagú, piszkos körmű dagadék bütykölje.
Ez egy intim dolog, ha belegondolsz,
és ide hallgass...
busásan jattolnak.
Ez a tiéd.
Kösz.
Amit ajánlok neked, az egy leendő új Amerika.
Az az Amerika, amiért harcoltál.
Igazán kedves, de nem.
Jól van.
A Citrus és Normandie sarkán, ha meggondolod magad.
Golden Tip benzinkút.
Nem ma van az évfordulónk, ugye?
Kikapcsolták az áramot, Jack.
Hát...
legalább romantikus. Nem, kicsim?
Ne smúzolj! Már felcsináltál.
Van hideg virsli az asztalon.
Jó lesz.
Kölyök, nem mondom, fantasztikusan nézel ki.
Jóképű, fiatal, szétveti az optimizmus.
Ja, apropó! Tiszta vagy, ugye? Semmi nemi betegség?
Hogy micsoda? Mit akarsz ezzel?
Nézd, kölyök, ez a város az álmokról szól, igaz?
Te is tudod.
És néhány vevőm nem csak benzinért jön ide.
Tele vannak vágyakkal és vágyakozással.
És nekik nem elég, ha csak a filmvásznon látnak ilyet.
Ki akarják élni, és én lehetővé teszem nekik.
Bizonyos szempontból olyan vagyok, mint Louis B. Mayer, érted?
Nem. Egy szót se.
Valaki mond egy titkos jelszót,
te beszállsz a kocsiba. Esetleg isztok egyet, vagy néha...
Néha kiszolgálod őket.
- Ez most... valami vicc, ugye? - Mi van?
Nem szereted a nőket?
Hogyne szeretném a nőket, ezért nősültem meg!
Akkor hadd kérdezzem meg...
- Sosem csaltad meg? - Nem.
Jó. Újra megkérdem.
Soha nem csaltad meg?
Ó, Jack!
Nem... egyszer. Egyszer. Eltávon voltam és berúgtam.
Akkor semmi gond!
Mindig az első a legnehezebb, de már túl vagy rajta.
Menni fog!
Na, épp itt jön egy!
Jack, Fortuna ma rád mosolyog.
Ő különleges, én mondom!
Nem.
Nem, Ernie, nem csinálom.
Azért jöttem, hogy filmezzek. Filmsztár leszek.
Ez nem nekem való. Hálás vagyok...
Benzinkutasnak vettél fel, úgyhogy tankolok.
Ezt meg felejtsd el! Ég veled!
Felőlem. De 100 dolcsiról maradsz le.
A vevőim kétszer ennyit fizetnek.
Mi pedig
risztelünk. Fifti-fifti.
No, vállalod?
Vagy adjam egy másik fiúnak?
Bassza meg!
Ez az!
- Remek leszel! - Fogd be!
Majd mesélj, hogy ment!
Tele?
Álomországba akarok menni.
Rendben.
Jobb nem is kell.
Üdv nálunk!
Hova megyünk?
Kivettem egy szobát. Otthon van a lányom.
Nem izgul, hogy felismerik?
Ez a legjobb benne.
Na és mióta vagy itt?
Mármint Los Angelesben?
Pár hónapja. Missouriból származom.
Hadd találjam ki...
azért jöttél ide, mert filmsztár akarsz lenni.
Honnan tudtad?
Én is így kezdtem.
Színésznő voltam. Némafilmekben.
Jókban.
De aztán jött a hangosfilm.
Elmentem egy próbajátékra,
de azt mondták, hangosfilmben nincs helye etnikumnak.
Pontosabban egy „szemitának”.
Udvariasan közöltem, hogy zsidók alapították a várost, mire ajtót mutattak.
Azt gondolták, zsidó lány nem lehet filmsztár.
Azt gondolták, nem szépek.
Így hát elmentem egy bárba, leittam magam,
megismerkedtem egy csoportvezetővel, aki azt mondta, előléptetés előtt áll.
És hogy legfeljebb a filmfejlesztésen kaphatok valami munkát.
Rohadt forgatókönyv-olvasóként.
Azt mondtam, „Basszák meg, elég volt!"
Felcsinált, összeházasodtunk, és azóta is büntetem.
Ja, az előléptetést megkapta.
Most ő a sztár, nem ez a zsidó.
Kérdezhetek valamit, Jack?
Miért akarsz filmsztár lenni?
Őszintén?
Mindjárt pucéran fogunk kamatyolni, miért ne?
Hát, az igazat megvallva...
mindig is butának könyveltek el.
Anyám, apám, a tanárok az iskolában... Köszönöm.
Mind azt mondták, szerencsém, hogy jóképű vagyok.
És tudtam, hogy értik.
Hogy más nem szól mellettem.
Valami nagy dolgot akarok csinálni.
Hogy lássák, belőlem is lehet valaki.
Valami fontosat.
Szóval a filmek...
szerinted fontosak?
Viccelsz?
Hát persze.
Az ember csak éli az életét,
és elcsügged, hogy csak taposómalom az egész.
Mert nincs semmi értelme.
De kiskoromban...
egy farmon éltünk Missouriban.
Fél órát kellett autózni a legközelebbi mozgóig.
De amikor felnéztem a hatalmas vászonra,
egyszer csak rájöttem,
hogy milyennek kell lennie az életnek,
hogy mi az értelme annak, hogy élünk.
Az érzés, hogy van valahol valami...
ami csak rám vár.
Ez az értelme annak, hogy élek.
A moziban fogtam meg először egy lány kezét,
a moziban csattant el az első csókom...
Nem is tudom.
De az biztos,
hogy a moziból kifelé jövet mindig jobban érzem magam, mint előtte.
Még sosem gondoltam rá így.
Kérdezhetek valamit?
Csak ha ideülsz mellém.
Fizetek a társaságodért.
Miért vagy itt?
Mármint miért csinálod ezt velem?
Nem szereted a férjed?
Őszintén, nem tudom, hogy fordítanék hátat ennek.
Megszoktam, hogy gazdag vagyok, és mindenem megvan.
De tudom, hogy már szinte viszolyog attól, hogy hozzám érjen.
Mit tehet ilyenkor egy lány?
Bridzs?
Társasjáték?
Le akartam feküdni az inassal, de az nem jó.
Ez sokkal könnyebb.
Nem olyan bonyolult.
De egy ilyen nyilvános helyen mutatkozol...
mintha le akarnál bukni.
Talán így van.
Talán féltékennyé akarom tenni a férjem.
Talán azt akarom, hogy tudja...
hogy valaki kíván engem.
És hogy még élek...
és oly sokat tudnék adni.
Nős vagy.
Igen.
Nem mardos a bűntudat?
Helyt kell állnom.
Akkor állj helyt!
Jó.
Figyelj...
pontosan hogyan is látunk hozzá?
Először leveszed a cipődet.
Ó. Igen. Értem.
Nahát...
mi a mázli, ha nem ez?
Figyelj, mielőtt...
kérdezhetek valamit?
Mert már van tapasztalatod.
Szerinted megvan bennem, ami kell?
Hogy vigyem itt valamire?
Ki tudja?
De az biztos, Jack,
hogy erős fény sugárzik belőled.
Hadd sütkérezzek benne!
Hadd érezzem úgy, hogy számítok.
Még ha nem is igaz.
Rendben.
Sammy, szép munka! Ricky fiú, ez a tiéd.
Beste Bruce, Randi Ronny.
Szevasz, bajnok! Úgy hallom, jól ment!
És tessék... a fáradozásodért.
Nem is rossz, igaz?
Avis olyan, mint az orosz rulett, mi? Tíz éve szerénységem kuncsaftja.
Nem...
kedves volt.
Jól éreztem magam.
Remek. Akkor jöhet a következő.
Egy gyors numera hátul a lakókocsiban. Tíz perc és kész.
- Most? - Most!
Mindent bele, kemosabe!
Ó, üdv!
Ernie, tévedés történt!
- Egy ipse van ott. Valami fószer. - Az nem „valami fószer”.
Hanem Cole Porter.
Egy élő legenda.
Vidám válás, Mi jöhet még?...
Tegnap a „Don't Fence Me In”-t dúdoltad.
Ő az a kurafi, aki írta!
És?
És adj neki két percet az életedből! Nagyon udvarias.
- Ne várasd meg! - Azt mondod...
Most azt akarod, hogy…
Felejtsd el, Ernie, ezt nem csinálom!
Én nem... ezt nem! Ez túl sok!
Valahol meg kell húzni a határt! Nem csinálom!
- És kész. - Jó.
Értem én.
Nem te szabod meg a munkafeltételeket, hanem én, Jack!
A hónapban nincs elég fiú, és nem akar szűnni a köhögésem.
Nem ülök be egy füstös szar csehóba vadászni!
Szóval, ha te nem tudsz hátramenni, hogy segíts
a legendás Cole Porternek, akkor keress valakit, aki tud!
Különben... nincs pénz,
és húzhatsz a picsába innen!
Nekem megfelel.
Felmondok!
Jó! Sok sikert, kölyök!
Én is filmsztár akartam lenni, tudod?
Édesem!
Mit keresel itt?
Orvoshoz megyünk?
Jesszus, tényleg!
Mondd Rudynak, hogy szünetet tartok!
Saját otthonuk van?
DR. HIRAM ALGYEN SZÜLÉSZ
- Nem, bérelünk. - A méhnyak rendben.
Nos, végül is nem baj,
mert tudják, mit mondanak:
egy gyerek akkora teher a családi kasszának, mint egy jelzálog.
Jól van, lássuk, hallani-e a szívverést.
Csak lazítson!
Készül a gyerekszoba?
Nem, szoba-konyhásban lakunk, nincs hely külön gyerekszobának.
Tehát gyerekük lesz, és másik lakást is keresnek? Híjnye!
Nem irigylem magukat.
Hallja a szívverést, vagy...
És a tápszer árát is felemelték, azt se felejtsék el.
Ajjaj!
Mi az?
Ikrek.
- Mi? - Mi?
- Igen. Két szívverés. - Ugye viccel?
Jack!
WESTERN COSTUME CO. JELMEZKÖLCSÖNZŐ
- Hahó, Jack! - Flo!
- Hogy bánik veled Hollywood? - Élem az álmom.
Kérhetek egy szívességet?
Kicsit megszorultam, de nagyon kéne egy jelmez.
Miféle jelmez?
Egyet kérek.
Nem kell fizetnie, biztos úr. Menjen csak be!
Hogy a fenébe kéne fizetnem?
Hogy vagy ma?
Jól. És te?
- Én is. - Igen?
Van nálad pénz?
Hát persze!
Azt meghiszem!
Tűnés innen!
Picsába!
Te velem jössz!
Picsába!
Séta!
- Sittre akar vágni? - Csend! Haladj tovább!
- A járőrkocsi hol... - Dugulj el!
- Ide megyünk a sarokra. - A Schwab's van ott.
Mi van, nem komálod?
Tessék?
Volna szíves elmondani, mi folyik itt?
Letartóztat?
Figyelj, ajánlom, hogy vallj be mindent,
vagy viszlek egyenesen a fogdába.
Hé, Jack, jöhettek!
Indulás!
Hát ez meg mi rajtad?
Semmi. Az egyenruhám.
Szolgálatban ezt hordom.
Egy kávé lesz. A barátomnak meg egy Shirley Temple.
Hogy lehet ilyen goromba?
Na, mesélj!
- Mit mondjak? - Kezdd az elejétől, jó?
Jó.
Leszerelés után Los Angelesbe költöztem.
Író akartam lenni.
Azóta is.
Írtam valamit, tudja?
Egy forgatókönyvet. Peg Entwistle-ről.
A lányról, aki leugrott a Hollywood feliratról, mert nem fogadták be.
Tudom, milyen érzés, ezért írtam róla.
El is adtam a forgatókönyvet.
De száz dolcsi...
nem sok,
és egy stúdió se fog leszerződtetni egy feketét.
Van egy...
Rágyújthatok?
Csak tessék.
Köszönöm.
Pénzre van szükséged?
Egy dollárt kapok
minden kabaréjelenetért a Lincoln Színházban.
Heti egyszer.
Szóval nincs mit tenni, muszáj kuncsaftokat felhajtanom.
És nem mehetek a Pershing Square-re, se a húspiacra, ugyebár?
A zsaruk dekkolásért is letartóztatnak, ezért Joe-nál szedem fel a kuncsaftokat.
Jobb, mint a mosogatás,
és kedvemre való.
Miért ne olyasmiért fizessenek, amit élvezek, és amúgy is megtenném?
De válogatok.
A kuncsaft legyen szép, tiszta...
- Tehát dzsigoló vagy. - Író vagyok.
Hívja, ahogy akarja.
Nem szégyellem.
Tudom, ki vagyok.
Ez a Miss Shirley nagyon finom.
És ha ajánlanék neked egy lehetőséget?
Ugyanezt csinálnád, de biztos munka.
Miféle zsaru maga?
Ismerek valakit. Van egy benzinkútja.
Tankolsz. Néhány vevőnek kicsit többet is megteszel. Érted.
A fizetés jó, nagyon jó.
Több, mint a tarifád.
És ha akarod, lehet csak férfiakkal.
Nem vagy igazi zsaru.
De muszáj tudnom, meg kell kérdeznem...
Egy Pall Mallt.
Nővel is elmennél, ha kéne?
El.
Tudok színlelni. Nem azt csinálja a legtöbb pasas az asszonnyal?
- Ő fizeti. - Jó.
Bemutatlak Ernie barátomnak.
Először is, igazad van, nem vagyok zsaru.
Színész vagyok.
De egészen addig a pillanatig
azt hitted, zsaru vagyok, igaz?
Vagyis zsaru benyomását keltettem.
Ugye?
Azt a leborult szivarvégit!
Vállalja a pasasokat?
Kérdezd meg!
Jó pénzért.
- Fifti-fifti. - Ennél többet érek. 60-40.
Tetszik a srác. Van vér a pucájában.
Megegyeztünk.
Ernie West.
- Archie Coleman. - Sok dolgod lesz, kölyök.
Ránézésre megmondom.
Mi a jelszó?
„Álomország.”
Ő a tiéd, kapd el!
Tudtam, hogy visszajössz.
Mindig visszajönnek.
Hogy s mint?
Segíthetek?
Igen, Csodaországba mennék.
Erre?
Az a másik irányban van.
Nem Álomországba?
De. Álomországba.
Rendben.
Mit tehetek érted?
Nem tudom. Miből választhatok?
A fekete pasas derogál?
Nem, csak kicsit ideges vagyok.
Hogy hívnak?
Roy. Roy Fitzgerald.
Archie.
Itt laksz?
Igen.
Hónapról hónapra bérlem.
Tudom, nem nagy szám, de most csak ennyire futja.
Mit akarsz?
- Tessék? - Mit akarsz csinálni...
velem?
Vagy én mit csináljak veled?
Ejha...
tetszik, hogy nem kertelsz.
Naná.
Meg akarok dolgozni a pénzemért, Mr. Roy Fitzgerald.
Kérdezhetek valamit?
Honnan jöttél?
Illinois-ból.
Egy Winnetka nevű kisvárosból.
Fitzgerald a nevelőapám, az igazi apám neve Scherer.
Fel akartam venni vele a kapcsolatot,
de nem volt vevő rá.
Te honnan jöttél?
Én?
Memphisből.
És... miért fizet egy magadfajta jóképű fickó a kényeztetésért?
Miért nem mész el egy melegbárba?
Ott a Harold's, az 1-2-3... Szivi, ezt ne forszírozzuk.
Nyugi!
És gondoskodom rólad.
Egyszer lementem, de...
megláttam valakit. Ismerős volt.
Egy szereposztó igazgató.
Szóval úgy tettem, mintha eltévedtem volna, és leléptem.
Színész leszek, tudod? Ezért...
senki sem sejtheti, hogy...
olyan vagyok.
Szerencse, hogy nem szereplésre vágyom.
Nem sikerülne egy magamfajtának.
- Író vagyok. - Író? Na ne mondd!
Igen. Sőt, az egyik stúdió érdeklődik az egyik forgatókönyvem iránt.
Ez lehet az első, tudod? Nagy stúdió, fekete író.
Eddig csak kettő vagy három fekete forgatókönyvíró volt,
Oscar Micheaux, Langston Hughes, de azok fekete filmek voltak.
Feketékről szóló történetek.
Az ország egyes részein be se lehet mutatni az ilyen filmeket.
De az én forgatókönyvem egy fehér lányól szól, szóval...
Ki tudja? Talán lehetnél te a főszereplő, Roy.
El tudnád képzelni?
- Az... - Egy álom.
Igen.
Álomországban.
És ha valóra válik?
Amikor valóra...
válik...
visszanézve látni fogjuk, hogy a találkozásunkkal
vette kezdetét az a hollywoodi álom.
Tessék, Jack!
Bivaly Billy, Szilaj Sammy, Robaj Ronny,
Gavallér Glen és Arch. Üdv a családban!
- Mi a baj, Ernie? Jól vagy? - Semmiség.
Most virágzik ez a fekete dió.
Csináljunk egy újabb jó hetet, fiúk! Mindent bele! Na jó.
- Mi tetszik? - Álomország.
- Hová? - Álomországba.
- Parancsoljon. - Álomország.
Nem mondom, te aztán érted a csíziót.
És ezzel keresed a kenyered?
Csak mellékes. Kell a pénz.
Színész vagyok.
Tényleg?
Én meg szereposztó.
Bocsánat.
Elnézést!
Jack! Hát te? Rég láttalak, pajtás! Azt hittem, bedobtad a törülközőt.
- Nem, még mindig a járdát nyűvöm. - Pompás.
Én a héten mindennap dolgoztam egy Sidney Lanfield mozin.
- Jó sok wisch. Tudod, mi az? - Naná.
A kamera mellett megyek, nagyon közel,
és a rendező így vágja össze a jelenetet.
Jóformán én montírozom az egész hóbelevancot. Itt van!
Na jó.
Három személy kell.
Maga, maga és... maga.
Ennyi. A többieknek viszlát holnap!
Harapunk valamit? Meghívlak.
- Nem, én még maradok. - De minek?
Jack?
Befelé!
Mi a fene folyik itt?
Kaptam egy statisztaszerepet egy Cecil B. DeMille-ben.
Szövegem is lehet.
Hé, neked is sikerülni fog valami, Lou, meglátod!
Hogy vagy?
Imádom ezt a várost!
Helló, drágám!
Mit csinálsz?
Semmit. Csak vacsorát főzök a nejemnek.
Éhes vagy?
Nem. Gyanakvó.
Mit csináltál?
Semmit. Csak gyere! Ülj le!
Ünnepelünk.
Mégis mit?
Abbahagyod a munkát.
- Mi? De jó a Schwab's-ban! - Nem lehetsz talpon egész nap.
A harmadik hónapban vagy, nem akarom, hogy tovább dolgozz.
Nincs ellenvetés!
Együnk!
Rajta!
Te...
jó...
- ég! - Ötszáz dollár.
Honnan szerezted?
Bedolgoztam magam a benzinkúton.
Lakbér fizetve. A gáz és a villany is.
De ne költsd el, jó?
Ez előleg... egy házra.
Istenem! Ezt nem...
Azt hittem, erre vágytál.
Erre hát, csak el sem tudom hinni!
Istenem!
Köszönöm!
Érted bármit. A családomért bármit.
Mi az, hogy „szexuálisan ambivalens”?
Azt jelenti, hogy a cimborám, Stan, a kandúrt és a cicust is szereti.
Hm. Mik vannak!
Üdv a fedélzeten, Stan!
Kösz.
A tiéd, Jack.
- Tele? - Álomország.
- Helló! - Hogy s mint?
- Már jobban, köszönöm. - Örömmel hallom.
Ne nekem adja. Kegyed Ernie-nek fizet, Ernie meg nekem.
És a borravaló?
Utána adhat, ha mindennel elégedett.
Ez nem garantálná, hogy elégedett leszek?
Oké, kösz.
- Le van tartóztatva! - Mi?
Megvan!
Várjon, mit csinál? Hé, pajtás, mi ez?
- Várjon! Hallja? - Csend!
Letartóztatom üzletszerű kéjelgésért és szeméremsértésért
Kalifornia Büntető Törvénykönyvének 647-B paragrafusa alapján.
A feliratot fordította: Kwaysser Erika